Kombinácia liekov na kašeľ
Dobrý deň,
mám kašeľ,odkašlem si s námahou, užívam 2x denne tabletky Erdomed. Ráno a večer si dávam 2 vstreky Flutiformu. Lekár mi predpísal na noc 1 tabl.Kodeínu.Je to dobrá kombinácia? Erdomed uvoľňuje kašeľ a Kodein tlmí.
Ďakujem za odpoveď
Dobrý deň,
ďakujeme za Vašu otázku.
Erdomed patrí medzi expektoranciá a podporuje vykašliavanie skvapaľneného hlienu. Kombináciou s Codeinom, ktorý tlmí suchý dríždivý kašel, vzniká riziko nahromadenia hlienov a následny vznik bronchospazmu v dôsledku tlmenia reflexu kašla. V prípade dusivého kašľa je možné podať liek Codein na noc, avšak pre minimalizáciu uvedeného rizika je potrebné zachovať odstup od Erdomedu aspoň 4 hodiny.
Prajem skoré uzdravenie.
S pozdravom
PharmDr. Veronika Kiabová